NETFLIXOVA SERIJA
„PREDAJ MI SE. SAD SI MOJ!”
Ptice u šumi mogu svašta.
Ne zaziru od razmetljivog pokazivanja.
Baš naprotiv, uživaju u njemu.
Slijeću, lete, obrušavaju se,
vinu se u visine i privlače pozornost.
Ne brine ih hoće li se svidjeti ili izgubiti obraz.
Važno je samo da ih vide.
Da budu sve vidljivije.
ZDRAVO, DRAGI MOJI! ZAŠTO JE ODGOVORNI ZA PR DOBIO NOGU?
OVE GODINE LALI I EKIPI ISTJEČU UGOVORI.
KOMA! O SVEMU ĆU VAM PRIČATI.
RIZA TAŞÇI JE ODLUČIO, ILI SU GA PRISILILI, DA DIGNE PRAŠINU
I OVAJ VIKEND POZOVE FARUKA NA LALIN ROŠTILJ.
ŠEF JE DRUGE TELEVIZIJE, A ONDJE JE BILA I GÜL SİMİN!
POSTALO JE NAPETO. KENAN SEZGİN JE POLUDIO.
PA JE RIZA TAŞÇI DOBIO OTKAZ.
ETO ŠTO SE DOGODILO.
RIZA TAŞÇI NIJE SAM DAO OTKAZ. VJERUJTE MI, NE BIH VAM LAGALA.
Prestani!
Što radiš?
-Jesi li dobro? -Jesam! Koliko imaš godina?
Tata!
Gdje su mi tajice?
Mislila sam da se same pakiraju.
-Da. I to izgleda ovako. -Očito.
Tata!
-Idem vidjeti. -Nemoj, ostani.
Idem ja.
Zaista, gdje su joj crne tajice?
-Lale. -Ha?
Pođi s nama.
Znaš da bih.
Da mogu.
Ali puno fotografirajte.
I šalji mi snimke.
Kao i obično. Bez brige.
Nemoj.
Dobro jutro.
Dobro jutro, Kenane.
-Dobro jutro. -Dobro jutro svima.
Zašto si uranio?
Hvala lijepa.
Dobro jutro.
Dobro.
Hoćemo li početi?
„Zdravo, dragi moji!
Zašto je odgovorni za PR dobio nogu?
Ove godine Lali i ekipi istječu ugovori.
Koma! O svemu ću vam pričati.”
Koji je ovo vrag, ljudi?
Kako je procurilo?
-I kaže „dragi moji”. -Kako je to moguće?
Otkrit ćemo.
Ne želim nikog lažno optuživati, ali…
Da, društvene mreže su privlačne.
Ima mnogo pratitelja. Njezina platforma, njezina pravila.
Sjajno.
Ali to je e-kriminal.
To je ilegalno.
Razumijete li me?
Misliš da netko od nas…
Da, to je netko od nas, Lale.
Büşbüş je netko od nas ili joj netko sve govori.
Ali nitko u ovoj prostoriji nije znao ono što je napisala.
Znači, istina je. Ne laže.
Zaista je bilo tako? Rıza je dobio otkaz?
U redu.
Nekako ćemo to riješiti.
Vratimo se dnevnom redu.
Volkane, izvoli.
Vozači kamiona štrajkaju.
Transport robe gotovo je zaustavljen.
Zbog niskih plaća i novih regulativa…
Tvrde da su im cestarine i gorivo postali preskupi.
Vođe sindikata kažu da će se štrajk nastaviti
dok se ne pronađe rješenje.
Molim detaljan dosje o tome.
Priča je tim bolja što ima više detalja.
Ako si nitko i ništa,
čak ni tvoj život ništa ne znači.
I zbog toga motivacija da postaneš netko
postaje jača od svega.
Gazi sve pred sobom.
To nije važno.
Yusufe!
Što je? Kako si?
Dobro, g. Kenan. A vi?
Dođi. Moramo razgovarati.
Yusufe, poznaješ ovu redakciju kao svoj džep.
Molim te, otvori oči i naćuli uši.
Gledaj tko se s kim dopisuje, tko s kim razgovara.
Tražim djevojku koja objavljuje o nama.
Ali Kenane…
Bez ali. Samo počni promatrati oko sebe.
Ne.
Ne ulazi.
Ajme. Što nije u redu?
Zanemaruješ me.
Zapostavljena sam.
Zato se ljutim na tebe.
Ma ne, šalim se.
Izlazim.
Ali želim da nađeš tu curu, Büşbüş.
Pretjerala je.
-Puno me ljudi zove zbog nje. -Rješavam to.
Kamo ideš?
Dobro. Pozdravi ga od mene.
Daj da te poljubim.
Tako fino mirišeš!
Kao i obično.
Dobar dan, gđo Gül!
Sulhi se vratio. Ide razgovarati s njim.
-Kako znaš? -Zbrojio sam dva i dva.
Moraju razgovarati o obnovi ugovora.
Gül se mora posavjetovati sa Sulhijem prije nego što iznese ponudu.
Super.
Idemo.
Hvala lijepa. Ugodan dan.
Gül razgovara o ugovorima.
Dobro. Bog nam pomogao. Vidjet ćemo.
-Jesi li gladna? -Jesam.
ZDRAVO, DRAGI MOJI. IMAM UBOJITE VIJESTI.
„DRUGA STRANA” VRIJE. ADRENALIN UŽIVO!
ŠTO SE VEČERAS DOGODILO? OKUPITE SE.
ŠTO LALE RADI NA ODMORU S OBITELJI?
NEDAVNO SAM SAZNALA KAKO LALE DOLAZI DO REPORTAŽA.
SVE U SVOJE VRIJEME.
-Što znači „sve u svoje vrijeme”? -„Kad za to dođe vrijeme.”
Aha.
ZAŠTO LALE IMA FLASTER NA RUCI?
ŠTO SE DOGODILO OŠTROUMNOJ LALE KIRAN?
Što znači „oštrouman”?
Pročitaj si koju knjigu.
OVO JE MOJA NOVA STRANICA NA KOJOJ ĆU OTKRITI LALINE TAJNE.
VIDJET ĆEMO KAKO SU NEKI NEPRAVEDNO NAPREDOVALI
U REDAKCIJI BORACA ZA PRAVDU, TE KAKO SE DONOSE ODLUKE.
Zdravo.
-Mogu li te nešto pitati? -Ne, imam posla.
Dobro, dušo.
Javit ću ti. Dobro.
Budi bez brige.
Zašto svi žele nešto od te žene?
Sranje. Nema beskofeinske.
Da, zar ne?
I meni to smeta. Idem dolje po kavu. Da donesem i tebi?
-Može, super. -Pa dobro!
Čekaj!
Moram te nešto pitati.
Zapravo, tražili su me to.
Tko je lani očekivao promaknuće, a nije dobio?
Koga to zanima?
Müge.
Ma daj! Müge odobrava promaknuća.
Pusti to.
Samo se pravi da nema ništa s tim.
Da, ali svejedno joj moram reći imena.
Dobro.
Htjela bih ti nešto reći.
Umrijet ću ako ne kažem!
Hajde, reci.
Vidjela sam nešto što nisam smjela.
Čuj,
ako je nešto gadno, ne trudi se.
Ne želim čuti.
Vidjela sam ponudu.
Za nove ugovore.
Otprilike osam milijuna.
Na papiru je pisalo šest. Odmah sam skrenula pogled.
Kako si to mogla vidjeti? Zar se Gül vratila?
Jest. Ostavila je torbicu i otišla na ručak.
Kakav ručak? Ručala je sa Sulhijem.
Ne znam.
Možda je na drugom sastanku, a ne na ručku.
Nemoj da moram ponavljati. Izbaci označeno.
-Nije li tri malo? -Jest.
-Nekad je bilo mnogo više. -Koliko oni zarađuju?
Nisam siguran. To su bile samo glasine.
Pitam se koliko Kenan zarađuje.
Bio sam lani kod njega. Čovječe…
Tako bih i ja volio živjeti. Zamisli.
Kako je kod njega?
Totalno fora.
Ima pogled na Bospor.
Umjetnine, slike, što god možeš zamisliti.
Nije znao što bi s toliko novca.
Što ti misliš o toj Büşbüş?
Zaslužili su.
I gore.
Bi li ti učinio nešto takvo?
Na to neću odgovoriti.
Prestani me ometati.
Hvala.
Nisi više zabrinut. Jesi li našao Büşbüş?
Istražujem.
-Jesu li Selim i djeca otišli? -Jesu.
Sad sam sama.
Dobro.
Uživaj.
Kako da uživam?
Otvorit ću bocu vina i spavati.
Doći ću k tebi da skupa nešto popijemo.
Liker od čilija?
-Zaista? -Da.
Može.
Neka sve bude u duhu 90-ih i naše mladosti.
Može. Dogovoreno.
Večeras kod tebe.
ČVRSTO SE DRŽ'TE, STIŽU VIJESTI!
OTKRIVEN JE IZNOS KOJI ĆE PONUDITI LALE.
Kvragu!
Što je?
9 MILIJUNA NA GODINU!
Kako?
Koji je ovo vrag?
Što se zbiva?
-Budi iskren. Jesmo li znali za ovo? -Nismo.
Gül je danas bila na ručku.
-Onda izmišlja, zar ne? -Nikada dosad nije pogriješila.
Zanimljiv stil priopćavanja.
Dinamičan.
Prepoznatljiv. Čudno je to.
Nevjerojatna si. Zar je to najvažnije?
Mislim, stvarno.
Ma…
OSVJEŽI NEMA NOVIH PORUKA
SİNAN BOYATLI UŽIVA U ŽIVOTU
S CUROM NA BRODU U AMALFIJU
SLAVNI GLUMAC ZAPLJUSNUO AMALFI
EKSPEDICIJA SİNANA BOYATLIJA U AMALFI
LJUBAVNI IZLET U AMALFI
-G. Kenan, ja sam nova mlađa urednica. -Da, Aslı?
Znam. Nešto nije u redu?
Nešto sam primijetila. Moglo bi biti korisno.
Znate li za brodolom kraj Amalfija?
-Istražujemo. -Vidjela sam članak prije dva dana.
Sinan Boyatlı unajmio je jahtu i plovio kraj Amafija.
Vijest je iz tabloida, ne mogu potvrditi.
Da vidimo.
SİNAN BOYATLI
Osoba koju ste nazvali nije dostupna.
Molimo, pokušajte poslije.
Imaš li broj Sinanova brata?
-Kojeg Sinana? Glumca? -Da.
Ne, ali mogu ga nabaviti. Zašto?
Ako je zbog neke nove emisije, molim te…
Brod u Amalfiju možda je njegov. Ne javlja se.
Brod koji se zapalio? Zaista?
Müge, u mojoj smo garderobi. Možeš li doći?
Još ništa. Istražujemo. Ni njegov menadžer ne zna.
Njegova je cura svaki dan objavljivala s broda,
ali danas nije.
-Govori li itko o tome? -Ne, nitko ništa.
-Izvijestimo o tome. -Apsurd!
Moramo prvo potvrditi!
Kako znaš da je on ondje?
Znaš novu curu? Aslı.
Aha! Nova cura, plave oči, sitna.
Ljudi.
Nadam se da nije istina, ali hajde da prvo to istražimo.
Halo? Mogu li dobiti broj nekoga iz konzulata?
Trebam Sinana Boyatlıja.
IZVANREDNE VIJESTI STRAŠAN POŽAR NA BRODU U AMALFIJU
Spomeni vijest. Reci da je istražujemo.
Ne. Trebamo potvrdu.
Lale! Kenane!
Objavili su vijest.
Znači, istina je?
Još ne znamo, ali na jednoj web-stranici piše da se Sinanov brod zapalio.
-Sinan je glavna vijest. -Trebali smo je prvi objaviti.
Onda je prvi emitirajmo.
Prvo trebamo potvrdu.
Možemo reći da se istražuje.
Jeste li čuli?
Da, grozno.
Nadam se da je dobro.
Lale će sigurno reći istinu o tome.
-Sretno svima! -Sretno.
Özge, hvala ti.
Sretno svima.
Bok, Sabri.
Idemo, ljudi! Požurimo se!
-Zapalio se brod Sinan Boyatlıja? -Navodno. Vidjet ćemo.
-Müge, što se priča? -Svi govore o tome.
Odbrojavanje?
I pet, četiri, tri,
dva, jedan.
Lale uživo.
Dobra večer, dame i gospodo.
Danas svijet razmatra paket ekonomskih poticaja
koji je predložio SAD.
U Turskoj je u fokusu nešto drugo.
Zbog povećane emisije ugljika
vode se razgovori s gradskim vlastima radi provođenja mjera.
Je li već prekasno ili je ipak moguće intervenirati
prije nego što ljudi potpuno unište Zemlju?
SZO ozbiljno shvaća ovaj problem.
Ja sam Lale Kıran,
a ovo je Druga strana.
Uvod!
Danas je jedan događaj potresao Tursku do srži.
Osvrnimo se najprije na to.
Dobro. Broj dva.
U Samsunu je zbog curenja eksplodirao spremnik plina u radionici.
Ozlijeđeno je troje ljudi, od kojih jedno dijete.
U radionici i oko nje nastala je velika šteta.
Na svu sreću, nije bilo teže ozlijeđenih,
ali dječji rad, koji je i lokalan i globalan problem,
opet je došao pod lupu javnosti.
Poslodavcima su djeca jeftina radna snaga na crno.
Moraju raditi u teškim uvjetima…
Svi govore o Sinanu.
Znam.
-Time smo trebali početi. -Vidjet ćemo.
Djevojčice rade na poslovima
poput čišćenja, održavanje doma i poljoprivrede
gdje su osjetljivije na eksploataciju.
Nadamo se da će rat protiv dječjega rada
voditi učinkovitije, i kod nas i u svijetu.
LALE KIRAN OČITO NIJE BRIGA.
LALE, DUŠO, POGLEDAJ ŠTO SE DOGAĐA OKO TEBE.
NEVJEROJATNO. ŽELIMO VIJESTI O SİNANU BOYATLIJU. ALO!
NEMA ŠANSE DA IKAD VIŠE GLEDAM LALE. NEMA POJMA.
HAHAHA ANALOGNA LALE!
A sad o paketu financijskih poticaja u SAD-u.
Lale, dosta toga!
-Zbog posljedica pandemije. -Svi govore o Sinanu.
Nakon mjera provedenih u zdravstvu, na redu je gospodarstvo.
Nunu! Rez i idi na reklame.
-Dva, jedan. Reklame. -Idemo na reklame!
Što rade?
Prvo trebamo potvrdu!
Bar kaži da kruže glasine. Svi govore o njemu.
-Želiš da tračamo o njemu? -Zar ne možemo reći za glasinu?
Bar od tebe to ne bih očekivala!
Pa zar se srozavamo na izvještavanje o tračevima?
Müge. Nađi potvrdu.
Poznaješ li ijednu droljastu prijateljicu njegove cure?
Što?
-Što je? -Odvratan si, eto što!
Smirite se, oboje.
Imamo još dvije minute.
Ne zanima ih to što govoriš! Živimo u dobu društvenih mreža.
-Cura je ovo znala u podne. -Cura?
Mlada cura koja ide ukorak s vremenom!
-Kenane! -Novo i bolje ljudsko biće. Jasno?
Na svojoj ćeš koži upoznati taj svijet.
Ja?
-Mislim da si ti izgubio razum. -Zovu te Analogna Lale.
Imaj to na umu.
Analogna Lale.
Krasno.
Dame i gospodo, to je sve za večeras u Drugoj strani.
Ja sam Lale Kıran i…
Samo trenutak. Upravo smo primili vijest.
Sad ću je dobiti.
Hvala, Aslı.
Pa,
izgleda da imamo veliko iznenađenje za vas.
Ovdje imamo gosta koji bi htio reći nekoliko riječi o pomorskoj nesreći
o kojoj se priča cijelu večer.
Omiljeni Sinan Boyatlı.
-Pozdrav, Sinane. -Zdravo, Lale, kako si?
Mobitel u kadar!
Dobro, hvala.
Danas smo se zabrinuli za tebe.
Svi su bili uplašeni i zabrinuti
da se možda tvoj brod zapalio u nesreći u Amalfiju.
Što bi htio reći nama i svojim obožavateljima?
Čuo sam. Bio sam na području bez signala.
Kad sam uhvatio signal, ludnica!
Prvo, dobro sam. Budite bez brige.
Hvala svima na brizi.
Ali tako širiti vijesti bez ikakve potvrde…
Zamisli samo kako je bilo mojoj mami, Lale!
Potpuno razumijem, Sinane.
Sad nam je svima laknulo.
Sigurno je bilo teško i tvojim obožavateljima.
Želiš li im nešto reći?
Molim vas, ne vjerujte svemu što vidite na društvenim mrežama.
Ovdje sam. Dobro sam. Bez brige.
Ne plašite moju mamu i moje bližnje.
Uskoro se vraćam. Vidjet ćemo se. Sve vas volim.
U redu i puno hvala, Sinane.
Pozdravi i majku od nas. Vidimo se. Ugodan ti odmor.
Završimo emisiju
ovom sjajnom viješću.
Ja sam Lale Kıran i želim vam laku noć od ekipe Druge strane.
Doviđenja.
Gle tko je ovdje.
Mama!
Mahni mami!
Mama, gle kako skačem!
Jedan, dva, tri!
Sad na glavu!
Hajde!
Sad ću na glavu.
Jedan, dva, tri!
Nedostaješ nam.
Sve je u redu, bez brige.
Upravo smo primili vijest.
Sad ću je dobiti.
Hvala, Aslı.
Pa,
izgleda da imamo…
TKO JE CURA KOJA JE DONIJELA MOBITEL?
PROMIJENI PROFIL
SVIĐA LI SE CURA S MOBITELOM SAMO MENI?
REKLA JE DA SE ZOVE ASLI, ZAR NE?
Da.
-To sa Sinanom srušilo nam je gledanost. -I ponosni smo na to.
Šteta će biti trajna. Naša publika prešla je drugima.
Otkrila nove izvore vijesti. Možda će uz njih i ostati.
Jedino mi nismo prenijeli patku.
Hvala.
Nikada nemojte zaboraviti:
vi odlučujete što je važno, a što nije.
E sad,
jesmo li dobili
ili izgubili?
Neka svi razmisle o tome.
Slažem se.
Kenane.
Cure su poslale video. Hoćeš vidjeti?
Daj da vidim.
Mama…
Misliš da je normalno ovo što se događa?
Kako to misliš?
Ne znam.
Osjećam žmarce.
Kad da me iz šume promatra lovac.
APARAT ZA KAVU JE POKVAREN. NABAVIT ĆEMO NOVI!
-Znaš li tko je ovo napisao? -Što?
-Ovo. -Znam.
Tko je to napisao?
Sad možeš tvitati.
Büşbüş je otkrivena.
Reci mi samo jedno. Zašto? Tko ti se zamjerio?
Radiš to zbog pozornosti?
U redu je! Logično je!
-Ne zbog pozornosti. -Nego?
Da čujem.
Ionako sam te uhvatila.
Slušaj,
studirao sam novinarstvo.
Htio sam napredovati od dna prema vrhu.
Nisu mi dali.
Zaglavio sam kao uredski potrčko.
Znaš,
Kenanu služim kao doušnik da nađe Büşbüş.
Ali ne pada mu na pamet da bih ja mogao biti ona.
Ne vide nas.
Omalovažavaju nas, preziru.
Naprijed!
Čak i kada te cijene, primaju uslugu kao dar.
Hvala, dušo. Hvala.
Čak i kada ti upute topli pozdrav,
rade to kako bi se sami osjećali skromno.
Ne prihvaćaju da postojimo.
Ovdje sam godinama.
Nikad me nisu pozvali na sastanak.
Ne puštaju me unutra.
Ali siguran sam da unutra govore o meni.
Misle da nitko ne može do njih.
I ne može.
Jako se trude da tako i ostane.
Nikad se nećeš uspeti ljestvicom. Nikad nećeš biti jedna od njih.
Možeš biti nešto drugo. Oni odu, a ti napišeš drugu priču.
Ne razumijem.
Eto, o tome ti govorim.
Joj!
Eno Kenana.
Idi osvojiti bodove.
Ionako bi me uhvatili. Danas je taj dan. Čestitam.
Zanima me samo nešto. Kako si shvatila?
Hajmo reći da sam pogodila.
Imala sam jednu indiciju, a ti si sve priznao.
-Što sad? Da ostanem ili idem? -Ne miči se.
G. Kenan?
Dobar vam dan!
Dobar dani tebi.
Eto!
Predaj mi se.
Sad si moj.
Aslı, Lale te tražila. Javi joj se.
U redu.
Vidiš? Već sam im na radaru.
Pazi da ne dobiješ kaznu!
Mislim da ćemo u petak…
Naprijed!
Uđi.
Gđo Lale.
Zdravo, dušo. Özge sutra neće doći na posao.
Bliži se veliki dan.
Bi li mi sutra htjela biti asistentica?
Naravno! Vrlo rado.
-Onda dogovoreno. -Uzbuđena je!
Provest ćeš dan s Lale.
Özge.
Dobro. Vrijedi za sutra.
Prijevod titlova: Petra Matić